2023 5 15
LT
Europos Sąjungos oficialusis leidinys
C 173/33
6.
Ieškinio šeštasis pagrindas grindžiamas ESS 11 straipsnio pažeidimu: — nebuvo surengta konsultacijų nei su viešojo intereso patikos fondų finansuojamomis aukštojo mokslo įstaigomis, nei su jų studentais, dėstytojais, mokslo tyrimų darbuotojais ir partneriais. 7.
Ieškinio septintasis pagrindas grindžiamas SESV 2 straipsnio pažeidimu: — SESV Sąjungai nėra suteikta kompetencijos švietimo ir mokslo tyrimų politikos srityje, kuria naudojamasi įgyvendinimo sprendime. 8.
Ieškinio aštuntasis pagrindas grindžiamas SESV 9 straipsnio pažeidimu: — įgyvendinimo sprendimu neužtikrinama aukšto lygio švietimo ir mokymo; šiuo sprendimu taip pat daromas ilgalaikis nepalankus poveikis šių fondų finansuojamų Vengrijos aukštojo mokslo įstaigų studentams, dėstytojams ir tyrėjams (akademinėje, mokslo ir mokymo srityse). 9.
Ieškinio devintasis pagrindas grindžiamas SESV 56 straipsnio pažeidimu: — įgyvendinimo sprendimu apribojamos Vengrijos pilietybės neturinčių Sąjungos piliečių (studentų, dėstytojų, mokslo tyrimų darbuotojų) Vengrijoje įteigtose ir viešojo intereso patikos fondų finansuojamose mokymo įstaigose teisės. 10.
Ieškinio dešimtasis pagrindas grindžiamas SESV 67 straipsnio pažeidimu: — atsisakius skirti lėšas, įgyvendinimo sprendimu atimama galimybė veikti viešojo intereso patikos fondų finansuojamoms įstaigoms, be to, kėsinamasi į tokių įstaigų veiklos teisinį pagrindą, t. y. netiesiogiai – į Vengrijos atskirą (skirtingą) teisinę sistemą ir teisines tradicijas. 11.
Ieškinio vienuoliktasis pagrindas grindžiamas SESV 120 straipsnio pažeidimu: — priemonė yra akivaizdžiai diskriminacinė ir sukelia neproporcingą poveikį, ja aukštojo mokslo mokykloms (viešojo intereso patikos fondams) taip pat nepagrįstai sudaromos nepalankios konkurencijos sąlygos. 12.
Ieškinio dvyliktasis pagrindas grindžiamas SESV 124 straipsnio pažeidimu: — įgyvendinimo sprendimu sustabdytas lėšų skyrimas skirtingiems gavėjams, jas paskirstant kitiems subjektams. 13.
Ieškinio tryliktasis pagrindas grindžiamas SESV 165 straipsnio pažeidimu: — įgyvendinimo sprendimu neprisidedama prie geros kokybės švietimo plėtojimo; priešingai, jam daroma didelė žala ir trukdoma. 14.
Ieškinio keturioliktasis pagrindas grindžiamas SESV 179 straipsnio pažeidimu: — atsisakymas skirti lėšas bendradarbiavimo ir švietimo mainų programai „Erasmus+“ ir bendrajai mokslo tyrimų ir inovacijų programai „Europos horizontas“ aiškiai trukdo laisvam mokslo darbuotojų, mokslo žinių ir technologijų judėjimui, taip pat konkurencingumo augimui. 15.
Ieškinio penkioliktasis pagrindas grindžiamas Europos Sąjungos pagrindinių teisių chartijos (toliau – Chartija) 13 straipsnio pažeidimu: — įgyvendinimo sprendimas akivaizdžiai įtakoja pagal naująjį modelį veikiančių Vengrijos aukštojo mokslo įstaigų veiklą. 16.
Ieškinio šešioliktasis pagrindas grindžiamas ESS 2 straipsnio pažeidimu: — ieškovės nuomone, nėra interesų konflikto, kuriuo grindžiamas ir motyvuojamas įgyvendinimo sprendimas.